Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: 1. melléklet a 2/2011. (IX. 26.) NMHH rendelethez
Paragraph Index: 400

1. BELFÖLDI SZÁMOK A belföldi számok lentiekben meghatározott egyes típusai esetén az elõfizetõi számmezõk egy késõbbi idõpontban történõ használat céljára leköthetõk. A belföldi számok használatát a szolgáltatók részére a hatóság az elõfizetõi számmezõk kijelölésével engedélyezi. A szolgáltató a kijelölést a szabad, a pihentetett állapotú vagy a részére lekötött számmezõkre kérheti. 1.1. Földrajzi számok 1.1.1. A gazdálkodás rendje A földrajzi számokat a hatóság 1000-es számmezõkben köti le, jelöli ki és vonja vissza. 1.1.2. Számmezõ használat Földrajzi számmezõ azon szolgáltató számára jelölhetõ ki és köthetõ le, amelyet helyhez kötött telefonszolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. Az elõfizetõi szolgáltatást tartalmazó számmezõk használati jogát a hatóság a 12. § (2) bekezdésben foglalt esetben számmezõ átadás hatósági eljárás keretében hivatalból átadja, vagy kérelemre induló eljárásban átadhatja. A kijelölési engedély jogosultja jogosult a számára kijelölt számmezõbõl – a hordozott számok kivételével – elõfizetõi számot meghatározni, és a szám használatára az elõfizetõt az elõfizetõi szerzõdés keretében feljogosítani. 1.2. Mobil számok (SHS = 20, 30, 31, 50, 60, 70) 1.2.1. A gazdálkodás rendje A mobil számokat a hatóság 1000-es számmezõkben köti le, jelöli ki és vonja vissza. 1.2.2. Számmezõ használat Mobil számmezõ köthetõ le és jelölhetõ ki azon szolgáltató számára, amelyet mobil rádiótelefon-szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. Az 50-es és a 60-as szolgáltatás- vagy hálózatkijelölõ számok számozási tartományában elõfizetõi számmezõk olyan, a hatóság által ezen rendelet hatálybalépését követõen mobil rádiótelefon-szolgáltatás nyújtására bejegyzett szolgáltatók kérelmére köthetõk le és jelölhetõk ki, amelyek jogerõs frekvenciahasználati engedéllyel rendelkeznek. A hatóság a frekvenciahasználati engedéllyel rendelkezõ mobil rádiótelefon-szolgáltatók részére a hálózatukhoz eredetileg hozzárendelt SHS-hez tartozó elõfizetõi számmezõket köti le és jelöli ki. Amennyiben az adott számozási tartományban nincs kijelölhetõ számmezõ, a szolgáltató részére a 31-es SHS számozási tartományból jelölhetõ ki számmezõ. Frekvenciahasználati engedéllyel nem rendelkezõ mobil szolgáltatónak számmezõ köthetõ le és jelölhetõ ki az SHS=31 számozási tartományból, valamint a – tartományhoz hozzárendelt frekvenciahasználati engedéllyel rendelkezõ szolgáltató hozzájárulásával – az SHS= 20, 30, 50, 60 és 70 számozási tartományból. Kijelölt számmezõre a hatóságtól számmezõ átadás a 13. §-ban foglalt esetekben akkor kérhetõ, ha a fenti feltételek a számmezõ átadás után is teljesülnek. A kijelölési engedély jogosultja jogosult a számára kijelölt számmezõbõl – a hordozott számok kivételével – az elõfizetõi számot meghatározni és a szám használatára az elõfizetõt az elõfizetõi szerzõdés keretében feljogosítani. 1.3. Különleges díjazású szolgáltatások számai (SHS = 40, 80, 90, 91) 1.3.1. A gazdálkodás rendje A kedvezményes díjazású szolgáltatás, a díjmentes szolgáltatás, az emelt díjas, díjkorlátmentes szolgáltatás és az emelt díjas, díjkorlátos szolgáltatás számait a hatóság 1000-es számmezõkben köti le, jelöli ki és vonja vissza. 1.3.2. Számmezõ használat Díjmentes szolgáltatás, kedvezményes díjazású szolgáltatás, emelt díjas, díjkorlátmentes szolgáltatás és emelt díjas, díjkorlátos szolgáltatás elõfizetõi számmezõ azon szolgáltató számára köthetõ le és jelölhetõ ki, amelyet helyhez kötött telefonszolgáltatás vagy mobil rádiótelefon-szolgáltatás vagy nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési engedély jogosultja jogosult a számára kijelölt számmezõbõl – a hordozott számok kivételével – elõfizetõi számot meghatározni és a szám használatára a számhasználót elõfizetõi jogviszony keretében feljogosítani. 1.4. Nomadikus beszédcélú szolgáltatás számai (SHS = 21) 1.4.1. A gazdálkodás rendje A nomadikus beszédcélú szolgáltatás számait a hatóság 1000-es számmezõkben köti le, jelöli ki és vonja vissza. 1.4.2. Számmezõ használat Nomadikus beszédcélú szolgáltatás számmezõ köthetõ le és jelölhetõ ki olyan szolgáltató számára, amelyet nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési engedély jogosultja a számára kijelölt számmezõbõl jogosult az elõfizetõi számot meghatározni és a szám használatára az elõfizetõt elõfizetõi szerzõdés keretében feljogosítani. 1.5. Internet-hozzáférési szolgáltatás számai (SHS = 51) 1.5.1. A gazdálkodás rendje Az internet-hozzáférési szolgáltatás számait a hatóság 1000-es számmezõkben jelöli ki és vonja vissza. 1.5.2. Számmezõ használat Internet-hozzáférési szolgáltatás számmezõ jelölhetõ ki azon szolgáltató számára, amelyet helyhez kötött telefonszolgáltatás, vagy mobil rádiótelefon-szolgáltatás, vagy országos területû internet-hozzáférési szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. Amennyiben a kijelölési engedély jogosultja telefonszolgáltató, jogosult számot meghatározni és az internet-hozzáférési szolgáltatót hálózati szerzõdésben a szolgáltatás nyújtásához a szám használatára feljogosítani. 1.6. Üzleti hálózatok (SHS = 71) 1.6.1. A gazdálkodás rendje A hatóság egy adott üzleti hálózat elérésére egyedi számot, vagy az üzleti hálózat tagjainak elérésére számmezõt jelöl ki. A kijelölhetõ számmezõk az üzleti hálózat azonosítói szerint az alábbiak: 20–29 azonosító: 100 000-es számmezõk; 30–39 azonosító: 100 000-es számmezõk vagy 300–399 azonosító: 10 000-es számmezõk; 400–599 azonosító: 10 000-es számmezõk; 6000–9999 azonosító: 1000-es számmezõk. 1.6.2. Számmezõ használat Üzleti hálózati szám, vagy számmezõ azon szolgáltató számára jelölhetõ ki, amelyet helyhez kötött telefonszolgáltatás, vagy mobil rádiótelefon-szolgáltatás vagy nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési engedély jogosultja az adott számmezõben szereplõ számok használatát – az elõfizetõi szerzõdés keretében – együtt engedi át az üzleti elõfizetõ részére.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes